ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 143.83 करोड़ से अधिक टीके लगाए जा चुके हैं
बीते चौबीस घंटों में 63 लाख से अधिक टीके लगाए गए
स्वस्थ होने की वर्तमान दर 98.38 प्रतिशत
भारत में सक्रिय मरीजों की संख्या 82,402 है
साप्ताहिक सक्रिय मामलों की दर , बीते 46 दिनों से 1 प्रतिशत से कम
राष्ट्रव्यापी कोविड टीकाकरण के तहत अब तक 143.83 करोड़ से अधिक टीके लगाए जा चुके हैं
बीते चौबीस घंटों में 63 लाख से अधिक टीके लगाए गए
स्वस्थ होने की वर्तमान दर 98.38 प्रतिशत
पिछले 24 घंटों में 13,154 नए रोगी सामने आए
भारत में सक्रिय मरीजों की संख्या 82,402 है
साप्ताहिक सक्रिय मामलों की दर , बीते 46 दिनों से 1 प्रतिशत से कम
पिछले 24 घंटों में 63,91,282 वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 143.83 करोड़  से अधिक हो गया। इस उपलब्धि को 1,53,47,226 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,87,375
|
|
दूसरी खुराक
|
|
97,01,876
|
|
अग्रिम पंक्ति के कर्मी
|
|
पहली खुराक
|
|
1,83,85,386
|
|
दूसरी खुराक
|
|
1,68,75,942
|
|
18-44 वर्ष आयु वर्ग
|
|
पहली खुराक
|
|
49,76,01,405
|
|
दूसरी खुराक
|
|
32,67,56,163
|
|
45-59 वर्ष आयु वर्ग
|
|
पहली खुराक
|
|
19,40,91,039
|
|
दूसरी खुराक
|
|
14,90,18,597
|
|
60 वर्ष से अधिक
|
|
पहली खुराक
|
|
12,11,54,096
|
|
दूसरी खुराक
|
|
9,43,50,863
|
|
कुल
|
||
|
1,43,83,22,742
पिछले 24 घंटों में 7,486 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,42,58,778 हो गई है।
नतीजतन, भारत में स्वस्थ होने की दर 98.38 % है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले 63 दिनों से लगातार 15,000 से कम दैनिक नए कोविड मामले दर्ज किए जा रहे हैं।
पिछले 24 घंटे में 13,154 नए मरीज सामने आए हैं।
वर्तमान में 82,402 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.24 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 11,99,252 जांच की गई हैं। भारत ने अब तक कुल 67.64 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 0.76 प्रतिशत है जो पिछले 46 दिनों से लगातार 1% से कम बनी हुई है। दैनिक रूप से पुष्टि वाले मामलों की दर 1.10 प्रतिशत है। दैनिक सकारात्मकता दर पिछले 87 दिनों से 2 प्रतिशत से कम और लगातार 122 दिनों से दैनिक 3 प्रतिशत से नीचे बनी हुई है।
उपभोक्ता कार्य, खाद्य एवं सार्वजनिक वितरण मंत्रालय
केन्द्र सरकार ने राज्य सरकारों को 49 से 58 रुपये प्रति किलोग्राम की दर से आयातित प्याज देने की पेशकश की; केन्द्रीय उपभोक्ता कार्य मंत्री श्री रामविलास पासवान ने उपभोक्ताओं को खुदरा दर पर प्याज उपलब्ध कराने की राज्य सरकारों की आरंभिक मांग के अनुसार उन्हें आयातित प्याज खरीदने के लिए प्रेरित किया
केन्द्रीय उपभोक्ता कार्य, खाद्य और सार्वजनिक वितरण मंत्री श्री रामविलास पासवान ने देश भर में प्याज की संपूर्ण उपलब्धता और उसकी कीमतों तथा अब तक आयातित मात्रा के बारे में आज मीडिया को एक प्रेस कांफ्रेंस में जानकारी दी। श्री पासवान ने कहा कि केन्द्र सरकार ने मुंबई में उतरने वाले प्याज को 49 रुपये से लेकर 58 रुपये प्रति किलोग्राम की दर से राज्य सरकारों को देने का फैसला किया है। केन्द्रीय मंत्री ने कहा कि आयात दिसम्बर के मध्य में शुरु हुआ और राज्यों से कहा गया है कि आयातित स्टॉक से आपूर्ति के लिए वे अपनी मांग का ऑर्डर दें। राज्यों ने आरंभ में 33,139 मीट्रिक टन प्याज की मांग रखी थी, जिसे घरेलू मूल्यों में कटौती और बेहतर उपलब्धता सहित विभिन्न कारणों से बाद में संशोधित कर 14,309 मीट्रिक टन कर दिया गया।
केन्द्रीय मंत्री ने कहा कि एक लाख मीट्रिक टन प्याज का लक्ष्य रखा गया है, लेकिन चूंकि प्याज उगाने का मौसम दुनिया भर में समाप्त हो चुका है और अंतर्राष्ट्रीय मूल्य अधिक हैं, छोटी मात्रा में एक समय के लिए ऑर्डर सोच-समझ कर दिया जा रहा है ताकि अंतर्राष्ट्रीय मूल्यों में तेजी से वृद्धि न हो। केन्द्र सरकार ने आरंभिक मांग के आधार पर आयात की योजना बनाई है और वह करीब 40,000 मीट्रिक टन प्याज का ठेका कर चुकी है, जो जनवरी के अंत से पहले भारत पहुंच जाएगा। अब तक देश में 12,000 मीट्रिक टन प्याज पहुंच चुका है और राज्य सरकारों के बीच वितरण के लिए तैयार है।
श्री पासवान ने कहा कि मुख्य चिंता उपभोक्ता के हितों की रक्षा करना है और इसे सुनिश्चित करने के लिए आयात के साथ घरेलू आपूर्ति बढ़ाई गई है ताकि मूल्य कम रहे और कुल मिलाकर उपलब्धता बढ़े। उन्होंने कहा कि केन्द्र और राज्य सरकारों तथा उपभोक्ताओं के बीच समन्वित प्रयास होने चाहिए ताकि उद्देश्य को हासिल करना सुनिश्चित किया जा सके। केन्द्रीय मंत्री ने सभी राज्यों से कहा कि वे उनके द्वारा आरंभ में रखी गई मांग का सम्मान करें और संबद्ध राज्यों में आयातित प्याज का वितरण करें ताकि प्याज की कीमतें कम रहें।
उपभोक्ता कार्य सचिव श्री अविनाश श्रीवास्तव ने मीडिया को बताया कि कैबिनेट सचिव ने आज सुबह वीडियो कांफ्रेंस की ताकि उपलब्धता बढ़ाने और कीमतें कम करने के लिए राज्य में सीधे रिटेलिंग/वितरण के उद्देश्य से राज्य सरकारों को आयातित स्टॉक से अधिक प्याज खरीदने के लिए राजी कराया जा सके। उन्होंने कहा कि दिसम्बर से प्याज के मूल्यों में गिरावट आनी शुरु हो गई है, जिसके कारण राज्य सरकारों ने अपनी मांग कम की है। कैबिनेट सचिव ने असम, उत्तर प्रदेश, महाराष्ट्र, हरियाणा, केरल, कर्नाटक, तमिलनाडु सहित 12 राज्यों से कहा कि वे अपनी आरंभिक मांग का सम्मान करें और जरूरत पड़ने पर आयातित स्टॉक से प्याज उठाएं ताकि कीमतों पर अंकुश लगा रहे।
विशेष सेवा एवं फीचर्स
1 अक्टूबर 2021 से 31 अक्टूबर तक स्वच्छ भारत कार्यक्रम: श्री एम.एन. नटराज, राज्य निदेशक, नेहरू युवा केंद्र, कर्नाटक
नेहरू युवा केंद्र  के राज्य निदेशक श्री एम.एन. नटराज ने आज "आजादी का अमृत महोत्सव के तहत स्वच्छ भारत कार्यक्रम" से संबंधित गतिविधियों के बारे में मीडिया को संबोधित करते हुए कहा कि भारत सरकार के युवा कार्यक्रम एवं खेल मंत्रालय ने स्वतंत्रता के 75वीं वर्षगाँठ मनाने के लिए राज्य सरकारों के सहयोग से एक नया कार्यक्रम शुरू किया जिसे आजादी का अमृत महोत्सव कहा जाता है। यह भारत की आजादी 75वीं वर्षगाँठ मनाने के लिए एक वर्ष तक चलने वाला कार्यक्रम है।
उन्होंने कहा कि 1 अक्टूबर 2021 से 31 अक्टूबर 2021 तक स्वच्छ भारत कार्यक्रम पूरे देश में शुरू किया गया है। यह कार्यक्रम मुख्य रूप से एकल उपयोग वाले प्लास्टिक समेत विभिन्न कचरे को साफ करने और उन्हें इकट्ठा कर उनका निपटान करने के लिए देश के सभी 744 जिलों, एनवाईकेएस युवा क्लबों की मौजूदगी वाले 2.5 लाख गांवों में शुरू किया गया है। नेहरू युवा केंद्र संगठन, एनएसएस, पंचायती राज संस्थान, गैर सरकारी संगठन, सरकारी विभाग, युवा क्लब, महिला मंडल आसपास के वातावरण को साफ और कचरा मुक्त रखने की इस पहल में भाग ले रहे हैं।
कार्यक्रम की प्रमुख गतिविधियाँ संग्रह अभियान और घर-घर अभियान के माध्यम से कचरे का संग्रह और निपटान, ग्राम सौंदर्यीकरण, ऐतिहासिक स्मारकों और विरासत स्थलों, सामुदायिक केंद्रों, युवा क्लब/महिला मंडल, स्कूल और पंचायत भवनों आदि के लिए रखरखाव व सौंदर्यीकरण अभियान आदि। और पारंपरिक जल स्रोत: कार्य शिविरों के माध्यम से जल निकायों की सफाई और रखरखाव हैं।
उन्होंने कहा कि पूरे 744 जिलों को कवर करते हुए देश भर में 75 लाख किलोग्राम कचरे का संग्रह और निपटान मुख्य रूप से प्लास्टिक कचरे का है। प्रति जिले औसतन 10,080 किलो कचरा एकत्र किया जाएगा और तदनुसार प्रति गांव औसतन 30 किलोग्राम कचरा एकत्र किया जाएगा और उसका निपटान किया जाएगा।
पीआईबी बेंगलुरु की एडीजी श्रीमती नताशा एस डिसूजा और एनवाईके के क्षेत्रीय निदेशक श्री एस.पी. पटनायक और एनएसएस कर्नाटक के क्षेत्रीय निदेशक श्री के.वी. खादरी नरसिम्हैया संवाददाता सम्मेलन के दौरान मौजूद थे।
एमजी/एएम/केसीवी
(Visitor Counter : 542
स्वास्थ्य एवं परिवार कल्याण मंत्रालय
कोविड-19 पर अपडेट
अब तक कुल 11,706 लोग ठीक हो चुके हैं
भारत सरकार राज्यों/ केंद्र शासित प्रदेशों के साथ मिलकर, एक वर्गीकृत, पूर्व-निर्धारित और सक्रिय दृष्टिकोण को अपनाते हुए, कोविड-19 की रोकथाम, नियंत्रण और प्रबंधन की दिशा में कई प्रकार के कदम उठा रही है। इनकी नियमित रूप से उच्चतम स्तर पर समीक्षा और निगरानी की जा रही है।
केंद्रीय स्वास्थ्य एवं परिवार कल्याण मंत्री, डॉ. हर्षवर्धन ने आज मध्य प्रदेश के स्वास्थ्य मंत्री, श्री नरोत्तम मिश्रा के साथ राज्य में कोविड-19 का प्रबंधन और रोकथाम की स्थिति का अवलोकन और समीक्षा करने के लिए बैठक की। इस बैठक में स्वास्थ्य एवं परिवार कल्याण राज्यमंत्री, श्री अश्विनी कुमार चौबे और केंद्र और राज्य दोनों के वरिष्ठ अधिकारी भी उपस्थित थे।
विभिन्न मुद्दों पर विचार-विमर्श और चर्चाएं की गई जिनमें पॉजिटिव पाये गये व्यक्ति के सभी संपर्कों का पता लगाना, निगरानी, घर-घर से सक्रिय मामलों की खोज को मजबूत करने, गैर-कोविड रोगों के इलाज प्रबंधन के बारे में लोगों को जागरूक करने आदि विषय शामिल हैं।
सभी बंद किए जा चुके मामलों का आउटकम रेशो , जो चिकित्सकीय प्रबंधन को दर्शाता है, उनका 17 अप्रैल 2020 से विश्लेषण किया गया, और यह देखा गया कि 17 अप्रैल 2020 से पहले की तुलना में देश में सुधार हुआ है, उस समय आउटकम रेशो 80:20 था जबकि आज यह 90:10 है।
अब तक कुल 11,706 लोग ठीक हो चुके हैं। इससे हमारी ठीक होने की कुल दर 27.52% तक पहुंच गई है। वर्तमान में कुल पुष्ट मामलों की संख्या 42,533 है। कल से, भारत में कोविड-19 के पुष्ट मामलों की संख्या में 2,553 की वृद्धि दर्ज की गई है।
यह फिर से दोहराया गया है कि राज्यों/ केंद्र शासित प्रदेशों को यह सुनिश्चित करना चाहिए कि रोकथाम के लिए कठोर उपाय अपनाए जाएं, जिसे मामलों का भार कम हो सके। उन्हें संक्रमण की रोकथाम और नियंत्रण पर समान रूप से ध्यान केंद्रित करते हुए प्रभावी चिकित्सकीय प्रबंधन भी सुनिश्चित करना चाहिए।
यह महत्वपूर्ण है कि जब लॉकडाउन को आसान बनाया गया है, हमें एक दूसरे से शारीरिक दूरी बनाने संबंधित दिशा-निर्देशों और प्रोटोकॉल का पालन करना चाहिए, हाथ की स्वच्छता और पर्यावरण स्वच्छता जैसे निवारक उपायों का पालन करना चाहिए और सावधान, जागरूक और सतर्क रहकर कोविड-19 से निपटना चाहिए। सार्वजनिक स्थानों पर हमेशा फेस कवर/मास्क लगाना चाहिए। यहां तक कि नियंत्रित क्षेत्रों के बाहर भी, निवारक उपायों पर सरकार द्वारा जारी किए गए सभी दिशा-निर्देशों का पालन करना चाहिए। सामान्य इलाकों में आवश्यक वस्तुएं खरीदने या बैठक करते समय भीड़-भाड़ से बचना चाहिए।
कोविड-19 से संबंधित तकनीकी मुद्दों, दिशा-निर्देशों और सलाहों के बारे में सभी प्रामाणिक और अद्यतन जानकारी के लिए, नियमित रूप से देखें: https://www.mohfw.gov.in/.
COVID-19 से संबंधित तकनीकी प्रश्नों को technicalquery.covid19[at]gov[dot]in पर और अन्य प्रश्नों को ncov2019[at]gov[dot]in पर ई-मेल और @CovidIndiaSeva पर ट्वीट किया जा सकता है।
कोविड-19 से संबंधित किसी भी जानकारी के लिए स्वास्थ्य एवं परिवार कल्याण मंत्रालय के हेल्पलाइन नंबर- : +91-11-23978046 or 1075  पर कॉल करें।
कोविड-19 पर राज्यों/ केंद्र शासित प्रदेशों के हेल्पलाइन नंबरों की सूची https://www.mohfw.gov.in/pdf/coronvavirushelplinenumber.pdf पर उपलब्ध है।
एएम/एके-
(
रक्षा मंत्रालय
वायुसेना के चीता हेलिकाप्टर की आपातकालीन लैंडिंग
(एक चीता हेलिकाप्टर लेह के टेस्ट सैपलों को ले जाने के कोविड-19 कार्य के लिए हिंडन से चंडीगढ़ जा रहा था। हिंडन से लगभग 3 एनएम आगे वायुयान में एक तकनीकी बाधा आ गई और उसे आउटर रिंग रोड राजमार्ग पर सुरक्षित लैंडिंग करनी पड़ी। पायलटों द्वारा की गई कार्रवाई त्वरित और सटीक थी। किसी भी संपत्ति को कोई नुकसान नहीं पहुंचा। तत्काल हिंडन से रिकवरी वायुयान भेजा गया। वायुयान को दुरुस्त कर लिया गया और वह तत्काल तथा सुरक्षित तरीके से हिंडन वापस आ गया।
रक्षा मंत्रालय
भारतीय वायु सेना ब्रिटेन के वैडिंगटन में कोबरा वारियर वायु अभ्यास में भाग लेगी
ब्रिटेन में रॉयल एयर फोर्स के वैडिंगटन एयर फोर्स बेस में अभ्यास कोबरा वॉरियर में भाग लेने के लिए 145 वायु सैनिकों वाली भारतीय वायु सेना की एक टुकड़ी ने आज जामनगर वायु सेना स्टेशन से प्रस्थान किया। यह अभ्यास 06 मार्च 2023 से लेकर 24 मार्च 2023 तक आयोजित होना निर्धारित है।
कोबरा वारियर एक्सरसाइज एक बहुपक्षीय वायु सैन्य अभ्यास है, जिसमें फिनलैंड, स्वीडन, दक्षिण अफ्रीका, अमरीका और सिंगापुर की वायु सेनाएं भी रॉयल एयर फोर्स तथा भारतीय वायु सेना के साथ हिस्सा ले रही हैं।
भारतीय वायु सेना इस वर्ष पांच मिराज 2000 लड़ाकू विमानों, दो सी-17 ग्लोबमास्टर III और एक आईएल-78 मिड एयर रिफ्यूलर विमान के साथ इस अभ्यास में भाग ले रही है। इस कोबरा वारियर एक्सरसाइज का उद्देश्य भिन्न-भिन्न लड़ाकू विमानों की विविध गतिविधियों में शामिल होना और अलग-अलग वायु सेनाओं की सर्वोत्तम कार्य प्रणालियों से सीखना है।
रक्षा मंत्रालय
रक्षा मंत्री श्री राजनाथ सिंह ने पोखरण का दौरा किया और पूर्व प्रधानमंत्री अटल बिहारी वाजपेयी की पहली पुण्यतिथि पर श्रद्धांजलि अर्पित कीं
रक्षा मंत्री श्री राजनाथ सिंह ने आज पोखरण का दौरा किया, जहां भारत ने 1998 में पूर्व प्रधानमंत्री अटल बिहारी वाजपेयी के नेतृत्व में परमाणु परीक्षण किया था। रक्षामंत्री ने अटल बिहारी वाजपेयी को उनकी पहली पुण्यतिथि पर श्रद्धांजलि अर्पित की। ट्वीट संदेशों की एक श्रृंखला में श्री राजनाथ सिंह ने अटल जी को स्वतंत्र भारत का एक प्रमुख राजनेता बताया और कहा कि यह उनके लिए सौभाग्य की बात है कि उन्हें पोखरण में पूर्व प्रधानमंत्री को श्रद्धांजलि देने का अवसर प्राप्त हुआ है।
रक्षामंत्री ने कहा कि पोखरण भारत को परमाणु शक्ति बनाने और ‘पहला प्रयोग नहीं’ के लिए अटल जी के दृढ़ प्रतिबद्धता को दर्शाता है। भारत ने इस सिद्धान्त का कड़ाई से पालन किया है। भविष्य में क्या होगा, यह परिस्थितियों पर निर्भर करता है।
श्री राजनाथ सिंह ने कहा कि भारत एक जिम्मेदार परमाणु राष्ट्र की भूमिका निभा रहा है। यह देश के नागरिक के लिए गर्व का विषय है। राष्ट्र अटल जी की महानता के प्रति हमेशा ऋणी रहेगा।
विद्युत मंत्रालय
फ्लाई ऐश अब लंबी दूरी तय करने लगी है, एनटीपीसी ने देश भर में फ्लाई ऐश की आपूर्ति शुरू की
 का 100 प्रतिशत उपयोग करने की योजना के अनुसार अपने प्रयासों के तहत फ्लाई ऐश की आपूर्ति करने के लिए देश भर के सीमेंट निर्माताओं के साथ सहयोग करना शुरू कर दिया है। विद्युत उत्पादक कंपनी किफायती और पर्यावरण के अनुकूल तरीके से फ्लाई ऐश को देश भर में भेजने के लिए भारतीय रेलवे के विस्तृत नेटवर्क का लाभ उठा रही है।
एनटीपीसी लिमिटेड द्वारा जारी किये गए एक बयान के अनुसार एनटीपीसी रिहंद, सीमेंट निर्माताओं को अनुकूलित फ्लाई ऐश भेजने वाला उत्तर प्रदेश राज्य का पहला विद्युत संयंत्र है। इस प्लांट ने हाल ही में असम के नागाँव में डालमिया सीमेंट  लिमिटेड के संयंत्र में 59 बॉक्स वैगन में भरकर 3,834 मीट्रिक टन  अनुकूलित फ्लाई ऐश भेजी है। इससे पहले, फ्लाई ऐश की रेल रेक को टिकरिया , कोमोर  और रोपड़  में एसीसी संयंत्रों के लिए भी भेजा गया था।
वित्तीय वर्ष 2019-20 के दौरान, लगभग 44.33 मिलियन टन फ्लाई ऐश का उपयोग विभिन्न लाभकारी उद्देश्यों की प्राप्ति के लिए किया गया था। एनटीपीसी से विद्युत उत्पादन के दौरान सालाना लगभग 65 मिलियन टन राख निकलती है, जिसमें से 80 प्रतिशत  फ्लाई ऐश होती है। वर्तमान में, कुल राख का लगभग 73 प्रतिशत उपयोग सीमेंट और फ्लाई ऐश ईंटों के निर्माण, सड़क तटबंध बनाने, खदान भरने, निम्न-भूमि विकास करने और राख से खाई को पाटने के लिए किया जा रहा है।
एनटीपीसी समूह में 62.9 गीगावॉट की कुल स्थापित क्षमता के साथ 70 विद्युत उत्पादन स्टेशन हैं, जिसमें 24 कोयला आधारित, 7 संयुक्त गैस / तरल ईंधन वाले, 1 हाइड्रो और 13 नवीकरणीय ऊर्जा के साथ 25 सहायक तथा जेवी पावर स्टेशन शामिल हैं। इस समूह में 20 गीगावॉट की निर्माणाधीन क्षमता भी है, जिसमें 5 गीगावॉट नवीकरणीय ऊर्जा परियोजनाएं शामिल हैं।
विद्युत मंत्रालय
एनटीपीसी 'कार्बन कैप्चर उपयोग एवं भंडारण' पर जी20 अंतर्राष्ट्रीय संगोष्ठी का आयोजन करेगी
- संगोष्ठी "स्वच्छ ऊर्जा पारगमन" अर्जित करने और बाद में नेट जीरो की ओर बढ़ने के लिए सीसीयूएस के महत्व को रेखांकित करने पर केंद्रित होगी
- इस कार्यक्रम में विभिन्न देशों के उद्योगों, नीति निर्माताओं, वैज्ञानिकों और शिक्षाविदों के भाग लेने की उम्मीद है
भारत ने 1 दिसंबर, 2022 से एक वर्ष की अवधि के लिए जी20 की अध्यक्षता ग्रहण की है। इसकी अध्यक्षता में पहली एनर्जी ट्रांज़िशन वर्किंग ग्रुप  की बैठक 5 फरवरी से 7 फरवरी, 2023 तक निर्धारित की गई है।
भारत सरकार के विद्युत मंत्रालय की ओर से भारत की सबसे बड़ी एकीकृत पावर यूटिलिटी एनटीपीसी 5 फरवरी 2023 को बेंगलुरु के ताज वेस्टेंड में कार्बन कैप्चर, उपयोग एवं भंडारण  पर एक अंतर्राष्ट्रीय संगोष्ठी के रूप में एक कार्यक्रम आयोजित करेगी। इस संगोष्ठी में विभिन्न देशों के उद्योगों, नीति निर्माताओं, वैज्ञानिकों और शिक्षाविदों के भाग लेने की उम्मीद है।
संगोष्ठी "स्वच्छ ऊर्जा पारगमन" अर्जित करने और बाद में नेट जीरो की ओर बढ़ने के लिए सीसीयूएस के महत्व को रेखांकित करने पर केंद्रित होगी।
गृह मंत्रालय
केन्द्रीय गृह मंत्री श्री अमित शाह ने तीन अप्रैल को छत्तीसगढ़ में हुई नक्सलियों के साथ मुठभेड़ में शहीद जवानों को श्रद्धांजलि दी
नक्सलियों के खिलाफ हमारी लड़ाई और मजबूती, दृढ़ता तथा तीव्रता के साथ जारी रहेगी और हम इसको परिणाम तक ले जाएंगे
श्री अमित शाह ने परिस्थिति का जायजा लिया और गृह मंत्रालय, इंटेलिजेंस ब्यूरो व केन्द्रीय सशस्त्र पुलिस बलों के वरिष्ठ अधिकारियों के साथ समी़क्षा बैठक की
केन्द्रीय गृह मंत्री श्री अमित शाह ने तीन अप्रैल को छत्तीसगढ़ में हुई नक्सलियों के साथ मुठभेड़ में शहीद जवानों को श्रद्धांजलि दी। श्री अमित शाह ने कहा कि शहीदों के परिवार जनों को और देश को विश्वास दिलाना चाहता हूँ कि जवानों ने देश के लिए जो अपना बलिदान दिया है वो व्यर्थ नहीं जाएगा।
श्री अमित शाह ने कहा कि नक्सलियों के खिलाफ हमारी लड़ाई और मजबूती, दृढ़ता तथा तीव्रता के साथ जारी रहेगी और हम इसको परिणाम तक ले जाएंगेI
केन्द्रीय गृह मंत्री ने कहा कि जहाँ तक आंकड़े का सवाल है मैं अभी कुछ कहना नहीं चाहता क्योंकि सर्च ऑपरेशन चल रहा है I
श्री अमित शाह ने परिस्थिति का जायजा लिया और गृह मंत्रालय, इंटेलिजेंस ब्यूरो व केन्द्रीय सशस्त्र पुलिस बलों के वरिष्ठ अधिकारियों के साथ समी़क्षा बैठक की I
संघ लोक सेवा आयोग
राष्ट्रीय रक्षा अकादमी एवं नौसेना अकादमी परीक्षा , 2017 – अंतिम परिणाम की घोषणा
निम्नलिखित सूची, योग्यताक्रम में उन 447 उम्मीदवारों की है, जिन्होंने जुलाई, 2018 से आरंभ होने वाले राष्ट्रीय रक्षा अकादमी के सेना, नौसेना तथा वायु सेना स्कंधों के 140वें पाठयक्रम एवं नौसेना अकादमी के 100वें भारतीय नौसेना अकादमी पाठयक्रम  में प्रवेश के लिए संघ लोक सेवा आयोग द्वारा 10 सितंबर, 2017 को आयोजित लिखित परीक्षा तथा बाद में रक्षा मंत्रालय के सेवा चयन बोर्ड द्वारा लिए गए साक्षात्कारों के परिणाम के आधार पर अर्हता प्राप्त की है। उपर्युक्त पाठयक्रमों के आरंभ होने की तारीख के संबंध में विस्तृत जानकारी के लिए कृपया रक्षा मंत्रालय की वेबसाइटों अर्थात् www.joinindianarmy.nic.in, www.nausena-bharti.nic.in और www.careerairforce.nic.in का अवलोकन करें।
- इन सूचियों को तैयार करते समय स्वास्थ्य परीक्षा के परिणामों को ध्यान में नहीं रखा गया है।
3. जिन उम्मीदवारों ने अपने द्वारा दावा की गई जन्मतिथि और शैक्षिक योग्यताओं आदि के समर्थन में अपेक्षित प्रमाण-पत्र सीधे अपर भर्ती महानिदेशालय, एडजुटेंट जनरल की शाखा, एकीकृत मुख्यालय, रक्षा मंत्रालय , पश्चिमी ब्लॉक सं.-III, विंग-I, आर. के. पुरम, नई दिल्ली-110066 में पहले जमा नहीं किए हैं, उनकी उम्मीदवारी ऐसा किए जाने तक अनंतिम रहेगी और उपर्युक्त प्रमाण-पत्र संघ लोक सेवा आयोग को नहीं भेजने हैं।
4. उम्मीदवारों को सलाह दी जाती है कि अपने पते में किसी प्रकार के परिवर्तन के संबंध में उपर्युक्त पते पर सेना मुख्यालय को तुरन्त, सीधे सूचित करें।
5. परिणाम, संघ लोक सेवा आयोग की वेबसाइट http://www.upsc.gov.in पर भी उपलब्ध है। तथापि, उम्मीदवारों के अंक, अंतिम परिणाम की घोषणा की तारीख से 15 दिन के बाद वेबसाइट पर उपलब्ध होंगे।
6. इस संबंध में अतिरिक्त जानकारी के लिए उम्मीदवार, संघ लोक सेवा आयोग परिसर के गेट “सी” के पास स्थित सुविधा केन्द्र पर किसी भी कार्य दिवस में प्रात: 10.00 बजे से सायं 5.00 बजे के बीच व्यक्तिगत रूप से अथवा टेलीफोन नं. 011-23385271/011-23381125/ 011-23098543 पर संपर्क कर सकते हैं।
कृपया पूरी सूची देखने के लिए यहां क्लिक करें
क्रमशः 2
विद्युत मंत्रालय
सिंगरौली स्थित एनटीपीसी की सबसे पुरानी इकाई ने चालू वित्त वर्ष में अब तक का सर्वाधिक पीएलएफ दर्ज किया
एनटीपीसी लिमिटेड की पहली इकाई, जो 38 साल पहले उत्तर प्रदेश के सिंगरौली में चालू की गई थी, ने अप्रैल 2020 से दिसंबर 2020 के दौरान देश की सभी ताप विद्युत इकाइयों की तुलना में100.24 प्रतिशत का उच्चतम प्लांट लोड फैक्टर  प्राप्त किया है, जो केंद्रीय विद्युत प्राधिकरण द्वारा प्रकाशित डेटा से स्पष्ट हुआ है।200 मेगावाट की इकाई 1982 में चालू की गई थी और उच्च पीएलएफ, भारत की सबसे बड़ी बिजली उत्पादक कंपनी में बेहतरीन परिचालन और रख-रखाव दक्षता का प्रतीक है।
इकाई नं. 1 द्वारा प्राप्त शानदार उपलब्धि के अलावा, एनटीपीसी की तीन और इकाइयां - सिंगरौली इकाई नं. 4 और छत्तीसगढ़ में कोरबा इकाई नं. 1 वनं.2 शीर्ष 5 प्रदर्शन करने वाली इकाइयों में शामिल हैं।
बिजली मंत्रालय के तहत सार्वजनिक उपक्रम एनटीपीसी लिमिटेड द्वारा जारी एक बयान के अनुसार, एनटीपीसी समूह ने अप्रैल से दिसंबर 2020 तक 222.4 बिलियन यूनिट  का उच्चतम सकल उत्पादन हासिल किया, जो पिछले साल की इसी अवधि की तुलना में 3.8 प्रतिशत अधिक है। साथ ही साथ, एनटीपीसी के कोयला-बिजली संयंत्रों ने अप्रैल 2020 से दिसंबर 2020 तक 92.21 प्रतिशत की उच्च उपलब्धता बनाए रखी है, जबकि पिछले वर्ष की इसी अवधि में यह 87.64 प्रतिशत थी।
एनटीपीसी के छह प्रमुख संयंत्र- छत्तीसगढ़ में एनटीपीसी कोरबा  और एनटीपीसी सिपत , उत्तर प्रदेश में एनटीपीसी रिहंद , मध्य प्रदेश में एनटीपीसी विंध्याचल , ओडिशा में एनटीपीसी तालचेर थर्मल  और एनटीपीसी तालचेर कनिहा  भी देश के शीर्ष 10बेहतर प्रदर्शन करने वाले थर्मल प्लांटों में शामिल हुए हैं।
62.9 गीगावॉट की कुल स्थापित क्षमता के साथ, एनटीपीसी समूह के पास 71पावर स्टेशन हैं, जिनमें24 कोयला, 7 संयुक्त चक्र गैस/तरल ईंधन, 1 जलविद्युत, 14 नवीकरणीय ऊर्जातथा25 सहायक और संयुक्त उद्यम पावर स्टेशन शामिल हैं। समूह के पास20 गीगावॉट की निर्माणाधीन क्षमता है, जिसमें 5 गीगावॉट की नवीकरणीय/जलविद्युत परियोजनाएं शामिल हैं।
प्रधानमंत्री कार्यालय
प्रधानमंत्री 26 फरवरी को दूसरे खेलो इंडिया राष्ट्रीय शीतकालीन खेलों में उद्घाटन भाषण देंगे
प्रधानमंत्री श्री नरेन्द्र मोदी 26 फरवरी 2021 को दूसरे खेलो इंडिया राष्ट्रीय शीतकालीन खेलों में वीडियो कॉन्फ्रेंसिंग के माध्यम से सुबह 11.50 पर उद्घाटन भाषण देंगे।
खेलों का आयोजन 26 फरवरी से 2 मार्च, 2021 तक किया जाएगा। इन खेलों का आयोजन केन्द्रीय युवा मामले और खेल मंत्रालय ने जम्मू और कश्मीर खेल परिषद तथा जम्मू और कश्मीर शीतकालीन खेल एसोसिएशन के सहयोग से किया है। खेल गतिविधियों में अल्पाइन स्कीइंग, नॉर्डिक स्की, स्नोबोर्डिंग, स्की पर्वतारोहण, आइस हॉकी, आइस स्केटिंग, आइस स्टॉक इत्यादि शामिल होंगे। इन खेलों में भाग लेने के लिए 27 राज्यों, संघ शासित प्रदेशों और बोर्डों ने अपनी टीमों को भेजा है।
शिक्षा मंत्रालय
श्री धर्मेंद्र प्रधान राष्ट्रीय एकता दिवस के अवसर पर दिल्ली विश्वविद्यालय से यूनिटी रन का नेतृत्व करेंगे
केन्द्रीय शिक्षा और कौशल विकास एवं उद्यमशीलता मंत्री श्री धर्मेंद्र प्रधान राष्ट्रीय एकता दिवस के अवसर पर दिल्ली विश्वविद्यालय से यूनिटी रन का नेतृत्व करेंगे। दिल्ली विश्वविद्यालय के कुलपति प्रोफेसर योगेश सिंह भी इस यूनिटी रन में कुलसचिव, प्रधानाचार्यों, शिक्षकों, वरिष्ठ अधिकारियों, प्रशासनिक कर्मचारियों और सीबीएसई स्कूलों, केंद्रीय विद्यालय एवं विश्वविद्यालय के छात्रों के साथ भाग लेंगे।
भारत सरकार, लौह पुरुष सरदार वल्लभ भाई पटेल की 147वीं जयंती के उपलक्ष्य में 31 अक्टूबर 2022 को राष्ट्रीय एकता दिवस / नेशनल यूनिटी डे मनाएगी।
इस समारोह में वाइस रीगल लॉज से सटे गांधी मूर्ति के पास राष्ट्रीय एकता दिवस शपथ का कार्यक्रम और केन्द्रीय शिक्षा मंत्री का संबोधन भी होगा। सरदार वल्लभभाई पटेल के जीवन से जुड़ी कुछ विशेष सामग्रियां जवाहर पार्क, वाइस रीगल लॉज में इस धरती के सबसे महान सपूतों में से एक को याद करने और उनके जीवन से सीखने के उद्देश्य से प्रदर्शित की जायेंगी।
वित्त मंत्रालय
अंतर्राष्ट्रीय वित्तीय सेवा केंद्र प्राधिकरण  ने भागीदारी समझौतों के माध्यम से परिसंपत्तियों के हस्तांतरण के लिए बैंकिंग इकाइयों को अनुमति दी
अंतर्राष्ट्रीय वित्तीय सेवा केंद्र प्राधिकरण  ने आज बैंकिंग इकाइयों  को किसी भी अंतर्राष्ट्रीय स्तर पर मान्यता प्राप्त मानक जोखिम भागीदारी समझौते के माध्यम से किसी अन्य वित्तीय संस्थानों, भारत में रहने वाले व्यक्तियों और भारत से बाहर बसे लोगों से संपत्ति हस्तांतरित करने की अनुमति दे दी।
जोखिम भागीदारी समझौते के माध्यम से संपत्ति का हस्तांतरण कई अधिकार क्षेत्रों विशेष रूप से व्यापार वित्त के क्षेत्र में सामान्य रूप से प्रचलन में है। जोखिम साझा करने की इस व्यवस्था को एक मानक दस्तावेज के तहत एक द्विपक्षीय अनुबंध के रूप में किया जाता है जिसे दो संस्थानों  के बीच जोखिम भागीदारी समझौता कहा जाता है। सामान्य मानक जोखिम भागीदारी समझौते में से एक मास्टर रिस्क पार्टिसिपेशन एग्रीमेंट  है जिसे बैंकर्स एसोसिएशन फॉर फाइनेंस एंड ट्रेड  द्वारा विकसित किया गया है।
उपरोक्त व्यवस्था से विदेशी अधिकार क्षेत्र में आने वाले बैंकों की बजाय आईएफएससी में बीयूएस के माध्यम से विदेशी मुद्रा परिसंपत्तियों की जोखिम साझा करने की व्यवस्था को प्रोत्साहन मिलने की उम्मीद है।
स्वास्थ्य एवं परिवार कल्याण मंत्रालय
कोविड-19 से जुड़ी नवीनतम जानकारी
भारत में कोविड-19 के सक्रिय मामले और घटकर 7,60,019 हुए
सक्रिय मामलों की संख्या 74 दिनों के बाद सबसे कम
पिछले 24 घंटे में 60,753 दैनिक नये मामले दर्ज किए गए
देश में अब तक कुल 2,86,78,390 लोग कोविड-19 से उबरे
पिछले 24 घंटे में 97,743 लोग कोविड-19 से उबरे
लगातार 37वें दिन बीमारी से उबरने वाले लोगों की संख्या दैनिक नये मामलों की संख्या से ज्यादा
रिकवरी रेट बढ़कर 96.16 प्रतिशत हुआ
साप्ताहिक पॉजिटिविटी रेट पांच प्रतिशत से कम बना हुआ है, इस समय 3.58 प्रतिशत है
दैनिक पॉजिटिविटी रेट 2.98 प्रतिशत, लगातार 12वें दिन पांच प्रतिशत से कम
जांच की क्षमता में काफी वृद्धि – अब तक कुल 38.92 करोड़ जांच की गयी
राष्ट्रव्यापी टीकाकरण अभियान के तहत अब तक लोगों को टीके की 27.23 करोड़ खुराक दी गयीं
एमजी/एएम/पीके
(